section_heading: Devedesete
paragraph_text: Mišljenje koje je uvriježeno u medijima, te kroz niza lobističkih grupa da nogomet nije popularan u Australiji zbog etničke obojenosti športa te da je uzrok tome zajednice te etnički klubovi koče razvoj nogometa u Australiji. David Hill je za svog mandata vršio pritiskao sve etničke klubove preko nogometnoga saveza i raznih medijskih kuća. Među prvim potezima bilo je mijenjanje imena klubova. Klubovi su prosvjedovali, no to nije urodilo nikakvim plodom, a mediji su imali izgovora pojačati svoj pritisak na etničke odrednice u imenima nogometnih momčadi. Croatia Sydney je prvo promijenila ime u „Sydney Croatian Soccer Club” (skraćeno Sydney CSC) 1992., pri tome zadržavajući hrvatski grb na dresovima. Godinu dana poslije, David Hill je naredio skidanje svih etničkih simbola tako da je Sydney CSC promijenio ime u „Sydney United” 1993. te su se riješili hrvatskog grba i inih hrvatskih oznaka s dresa.